tartuNLP/wikipedia-smugri-20251201 huggingface dataset:
Sainte-Radegonde (Aveyron)

Sainte-Radegonde (oksitaaniksi: "Senta Radegonda") on kunta Ranskan eteläosassa Aveyronin departementissa Oksitanian alueella. Se sijaitsee noin 7 kilometriä Rodezin kaupungista itään.
Sainte-Radegonden linnoitettu kirkko on alkujaan rakennettu 1200-luvulla. Satavuotisen sodan aikana englantilaiset sotajoukot hyökkäsivät seudun kyliin. Suojautuakseen hyökkäyksiltä Sainte-Radegonden asukkaat rakensivat 1300-luvulla puolustuselementtejä olemassa olevaan kirkkoon. Samasta syystä, mutta sata vuotta myöhemmin 1400-luvulla, Inièresin kylän asukkaat linnoittivat myös oman kirkkonsa.
Sokrat Suleimanov

Sokrat Suleimanov (, s. 14. tammikuuta 1980) on venäläinen karateka. Hän saavutti Kyokushinin Euroopan superraskaansarjan mestaruuden 2004.
Kilpaura.
Toukokuussa 2002 Suleimanov saavutti hopeaa Euroopan cupissa. Hän hävisi loppuottelussa Akos Aladicsille.
Suleimanov sijoittui marraskuussa 2003 Tokion MM-turnauksessa 128 parhaan joukkoon. Hän voitti avauskierroksella Rogerio Oliveira ja hävisi toisella kierroksella Bahman Bourbourille.
Suleimanov saavutti Euroopan mestaruuden Saksassa 2004 voitettuaan loppuottelussa Valentin Krastevin.
Kesäkuussa 2010 hän joutui jättämään AKP turnauksen väliin loukkaantumisen vuoksi.
Maria Laffitte

Maria Dolors Laffitte i Masjoan (elokuu 1949 Roda de Ter – 15. helmikuuta 2008 Girona) oli espanjalainen laulaja-lauluntekijä.
Laffitte aloitti laulamisen 8-vuotiaana. Hänen ensimmäinen levytyksensä oli "Cançons occitanes" (1968). Kaikkiaan hän julkaisi yli 40 levytystä, joista osan sooloalbumeina ja osan yhteistyössä muiden kanssa. Varhaisella urallaan hänet yhdistettiin Nova Cançó -laululiikkeeseen. Laffitte perusti useita yhtyeitä. Katalonialaista perinnemusiikkia esittivät hänen yhtyeistään La Corranda ja L'Arc en el Cel. Hän perusti myös keskiajan musiikkiin erikoistuneet kokoonpanot Els Trobadors, Ensemble Llull ja Joi de Trobar. Laffitte piti konsertteja merkittävien vanhan musiikin instrumentalistien kanssa. Hänen kanssaan yhteistyötä tehneisiin kokoonpanoihin kuuluivat Oni Wytars ja Ensemble Unicorn.
Laffitte tutki ja toi jälleen päivänvaloon katalonialaista kansanmusiikkia. Hänestä tulikin johtava hahmo sekä katalaanin- että oksitaaninkielisen perinnemusiikin alueilla. Laffitte osallistui eräisiin Naxoksen klassisiin levytyksiin.
Sorachin yleiskehitystoimisto

Sorachin yleiskehitystoimisto () on yksi Japanin Hokkaidōn prefektuurin aluehallinnon yksiköistä. Sorachin yleiskehitystoimiston hallinnoima alue sijaitsee sisämaassa Hokkaidōn keskiosassa. Alueen pinta-ala on 5 791,59 neliökilometriä, ja siellä on 282 686 asukasta (vuonna 2021). Alueen pääkaupunki on Iwamizawa.
Sorachin yleiskehitystoimisto perustettiin vuonna 2010, kun Hokkaidōn aliprefektuurit korvattiin yleiskehitys- ja kehitystoimistoilla. Sorachin yleiskehitystoimistoa edelsikin Sorachin aliprefektuuri, joka oli perustettu vuonna 1897. Sorachi on vanhaa hiilikaivosaluetta, jonka väkiluku oli korkeimmillaan 1960-luvun vaihteessa yli 800 000; myöhemmin se on laskenut voimakkaasti alle 300 000:een.
Sorachin yleiskehitystoimisto hallinnoi 24 kuntaa, joista 10 on kaupunkeja ja 14 on maaseutukaupunkeja. Seuraavassa luettelossa kaupungit on lihavoitu.
Nelli Huotari

Nelli Huotari (s. 22. syyskuuta 2005 Sotkamo) on suomalainen pesäpalloilija, joka edustaa Joensuun Mailaa. Sisäpelissä Huotari on kotiuttaja ja ulkokentällä hän pelaa polttolinjassa.
Huotari valittiin ensimmäiseen Itä-Länsi-otteluunsa vuonna 2024. Hänet valittiin Itä-Länsi-otteluun vuonna 2025.
Huotari debytoi Superpesiksessä kaudella 2022. Hän on pelannut 24 runkosarjaottelua tehoin 1+21 lyötyä ja 10 tuotua juoksua. Huotari on pelannut myös Ykköspesistä Kajaanin Pallokerhossa.
Huotarin isä Mikko Huotari toimii Joensuun Mailan miesten edustusjoukkueen pelinjohtajana ja hänen veljensä Aleksanteri Huotari ja Samuel Huotari ovat Sotkamon Jymyn sopimuspelaajia.
Mastuj

Mastuj on kaupunki Pakistanin Khyber Pakhtunkhwan provinssissa. Sen asukasluku oli vuoden 2017 väestönlaskennan mukaan 16 582.
Maantiede.
Mastuj sijaitsee Pakistanin Khyber Pakhtunkhwan provinssissa Chitralin piirikunnassa. Alue on Jarkhunjoen yläjuoksun laaksoa. Mastujin korkeus merenpinnasta on noin 2 400 metriä. Chitralin kaupunki sijaitsee noin 115 kilometriä lounaaseen. Gilgitin kaupunki sijaitsee Mastujista itään.
Historia.
Mastuj sijaitsi ilmeisesti muinaisen Syamakan alueella. Mahdollisesti se oli myös kiinalaisen matkailija Wukongin 700-luvulla mainitsema Chu-wei tai Shang-mi. Joidenkin kaiverrusten perusteella alue kuului edelleen Hindušahien valtakuntaan.
Britit alkoivat levittää valtaansa alueelle 1800-luvulla. Suuren pelin aikana britit pelkäsivät Venäjän yrittävän levittäytyä Keski-Aasiasta Hindukušin alueelle. Uhka vaati vuoristosolien hallintaa. Britit olivat vuonna 1846 tunnustaneet Kashmirin valtion ja sen maharadžaa kannustettiin levittämään valtaansa Chitralin ja Mastujin suuntaan. Intian varakuningas George Curzonin kaudella aloitettiin hanke heimosoturien värväämiseksi brittien riveihin. Mastujista tuli tuolloin näiden heimosoturien keskus.
Väestö.
Mastujin asukasluku oli Pakistanin vuoden 2017 väestönlaskennan mukaan 16 582. Suuremman Mastujin tehsilin asukasluku oli samaan aikaan 169 240.
Pinebook

Pinebook on Pine64:n valmistama kannettava tietokone, joka perustuu Pine A64 yhden piirilevyn tietokoneeseen.
Tietokoneen etuna on edullinen hinta: tietokonetta on myyty alle sadan dollarin hinnalla.
Ensimmäisestä mallista on kaksi versio 11 tuuman ja 14 tuuman näytöllä. Tietokoneessa on 64-bittinen ARM Cortex-A53 prosessori ja 2 gigatavua RAM-muistia. Tietokoneessa voi ajaa Linux tai Android käyttöjärjestelmää.
Pinebook Pro on tietokoneen seuraaja, jossa on enemmän muistia, mutta myös korkeampi hinta. Pro-malli on suunnattu harrastajille ja se käyttää ARM:in big.LITTLE-arkkitehtuuria: tietokoneessa on joko kaksi Cortex A72 ydintä tai neljä Cortex A53 ydintä. Tietokoneet myydään kustannushinnalla ilman voittomarginaalia.
Kharanin ruhtinaskunta

Kharanin ruhtinaskunta oli entinen valtio nykyisen Pakistanin Balochistanin provinsin länsiosassa. Ruhtinaskunta liittyi Pakistaniin Intian jaon yhteydessä vuonna 1947 ja sen tarina päättyi lopullisesti hallinnolliseen uudistukseen vuonna 1955.
Maantiede.
Kharan sijaitsi nykyisen Pakistanin Balochistanin provinsin länsiosassa. Entisen ruhtinaskunnan alue käsitti tasangon, joka rajautui Maškeljokeen lännessä ja Baddojokeen idässä. Aluetta ympäröivät vuorijonot. Se käsittää myös suuren "rigistanin" eli hiekka-aavikon. Alueella oli sen liityttyä Pakistaniin kokoa 18 553 km².
Historia.
Kharanin varhainen historia tunnetaan hyvin huonosti. Kansanperinteen mukaan hallitsevan dynastian muodostaneet Nawširwanit saapuivat alueelle 1300-luvun paikkeilla. He olivat eri aikoina alisteisia Persialle, Kalatille ja Afganistanille. Aluetta pidettiin ilmeisesti pitkään Persian Kermānin historiallisen maakunnan osana.
1800-luvulla aluetta oli hallinnut Kalatin kaani Mir Khudadad Khan. Kharanin hallitsija Azad Khan riitautui edellisen kanssa liittoutui afgaanien kanssa. Kun brittiläinen Henry Pottinger vieraili alueella vuonna 1810 hän kuvaili sen hallitsijan Sardar Abbas Khanin itsenäistyneen hiljattain Kalatista. Kun Robert Sandeman vieraili alueella vuonna 1884 hän järjesti Kharanin ja Kalatin hallitsijoiden välille sovinnon, jolla Kharan tunnusti Kalatin yliherruuden. Toisaalta samalla Kharan alkoi saada rahallista avustusta Brittiläisen Intian hallinnolta ja tulevat kiistat ratkaistaisiin Quettan brittiläisen edustajan välityksellä.
Ristiriidat Kharanin ja Kalatin välillä eivät kuitenkaan päättyneet. Vuonna 1940 päätettiin lopulta, että Kharanin hallitsija tunnustettiin "nawabina" ja maa omana ruhtinaskuntanaan. Kharan liittyi Pakistaniin Intian jaon yhteydessä vuonna 1947. Vuonna 1952 Pakistanin Balochistanin valtiot liitettiin Balochistanin valtioiden liiton kokonaisuuteen ja lopulta vuonna 1955 liiton ruhtinaskunnat asetettiin suoraan Länsi-Pakistanin hallinnon alaisuuteen. Kharanin ruhtinaskunnasta tuli uusi piirikunta.
Väestö.
Kharanin asukkaiden valtaosa oli balucheja. Alueen itäosissa asui myös brahuita.
Grinding Gear Games

Grinding Gear Games on uusiseelantilainen pelitalo, joka perustettiin vuonna 2006 Aucklandissa. Yritys keskittyy Path of Exile -pelin kehittämiseen.
Grinding Gear Gamesin enemmistöomistaja on ollut vuodesta 2018 asti kiinalainen Tencent.
Marat Bašarov

Marat Alimžanovitš Bašarov (, ; s. 22. elokuuta 1974) on tataaritaustainen venäläinen näyttelijä. Hän on ollut aktiivinen 1990-luvulta. Bašarov esiintyi vuoden 2000 venäläisessä elokuvassa "Svadba (Häät)," joka näytettiin Cannesissa.
Elämäkerta.
Bašarovin suku on kotoisin Krasnooktjabrskin piirin mišäärikylistä. Nuorena Bašarov opiskeli hetkellisesti Moskovan valtionyliopiston oikeustieteellisessä tiedekunnassa, kunnes kiinnostui näyttelemisestä sen jälkeen kun hänen teatterialalla työskentelevä veljensä ehdotti hänelle roolia näytelmässä, johon hän lopulta pääsi mukaan. Pian Bašarov lopetti opiskelunsa tiedekunnassa ja haki teatterikouluun.
Bašarovia on syytetty vaimojensa pahoinpitelystä. Vuonna 2018 hän mursi puolisonsa Jelizavetan nenän ja tätä aikaisemmin tämän käden. Bašarovin tiedetään myös pahoinpidelleen edellistä vaimoaan.
Ukrainan sotaan liittyen Kanada asetti Bašarovin pakotteiden alaiseksi helmikuussa 2023 hänen "osallistumisesta Venäjän propagandaan ja väärän tiedon levittämiseen".
Jarmo Louvo

Jarmo Tapio Louvo (27. syyskuuta 1934 Viipuri – 19. tammikuuta 2025 Kouvola) oli suomalainen eläinlääkäri ja Kaakkois-Suomen ympäristökeskuksen johtaja. Hänen puolisonsa vuodesta 1956 oli erikoishammaslääkäri, kansanedustaja Anna-Kaarina Louvo.
Louvo valmistui ylioppilaaksi Kauhavan yhteiskoulusta vuonna 1955 ja suoritti asepalveluksensa vuonna 1956 Ilmasotakoulun ohjaajaupseerikurssilla LntUK-25. Opinnot jatkuivat Tukholman Eläinlääketieteellisessä korkeakoulussa, ja Louvo valmistui Eläinlääketieteellisestä korkeakoulusta, Helsingissä eläinlääketieteen lisensiaatiksi 1965. Hän toimi kunnalliseläinlääkärinä 1965—1976 Kinnulassa ja Anjalassa ja siirtyi Anjalankosken kaupungin eläinlääkärin virasta Kaakkois-Suomen sotilasläänin sotilaseläinlääkärin tehtävään. Hän palveli rauhanturvajoukoissa YK:n Golan UNDOF -operaatiossa 1980 ja siirtyi Puolustusvoimien pääesikunnan erillisen toimiston toimistopäälliköksi 1981. Louvo toimi Kymen lääninhallituksen ympäristönsuojelutoimiston päällikkönä 1982–1994 ja Kaakkois-Suomen ympäristökeskuksen johtajana 1995 alkaen, josta hän jäi eläkkeelle 1998. 
Louvolla on keksintöjä liittyen kompostointiin ja kuivakäymälöihin. 
Louvo aloitti yksinlauluharrastuksen Vaasan musiikkikoulussa Gösta Stråhlen oppilaana 1954 ja jatkoi Jolanda di Maria Petrisin oppilaana 1979 asti. Louvo on levyttänyt äänitteet "Huolet haihtuu, onneen vaihtuu" (1997) ja "Minun sydämeni on valmis" (2014).
Nopeuskiipeilyn Suomen-mestaruuskilpailut ja Suomen ennätykset

Nopeuskiipeilyn Suomen-mestaruuskilpailut on Suomen Kiipeilyliiton alainen kilpailu, jossa ratkaistaan nopeuskiipeilyn Suomen mestaruudet. Kilpailut järjestettiin ensimmäisen kerran 2022.
Suomen-ennätykset.
Miehet.
Juniors pojat
Youth A pojat
Youth B pojat
Naiset.
Juniors tytöt
Youth A tytöt
Youth B tytöt
Antioquiansirkku

Antioquiansirkku ("Atlapetes blancae") on Etelä-Amerikassa uhanalaisena tavattava sirkkuleihin kuuluva varpuslintu.
Koko ja ulkonäkö.
Kooltaan antioquiansirkku on noin 17 cm ja on ruumiinrakenteeltaan tukevahko. Sukupuolet muistuttavat toisiaan ulkonäöltään. Lajin päälaki on punaruskea, sen naama on musta ja kurkku ja kaula valkoiset. Selästään antioquiansirkku on harmaa ja sen siivet ja pyrstö ovat tummemmat. Siivissä on valkoinen laikku. Linnun vatsa on harmahtavan valkoinen. 
Levinneisyys ja elinympäristö.
Antioquiansirkkua tavataan Kolumbiasta Antioquian departementista. Se tunnettiin vain museoyksilöistä, kunnes vuonna 2018 löytyi villejä lintuja. Antioquiansirkun elinympäristöä ovat metsänreunojen pensaikot 2 400–2 800 metrin korkeudella merenpinnasta. Toisinaan sitä tavataan myös puutarhoista.
Antioquiansirkku luokitellaan äärimmäisen uhanalaiseksi ja kannan kooksi arvioidaan alle 50 täysikasvuista yksilöä. Kantaa uhkaa elinympäristön muuttaminen maanviljelysmaaksi ja pesissä loisiva hohtoturpiaali.
Supernatural (Santanan albumi)

Supernatural on latinorock-yhtye Santanan kahdeksastoista studioalbumi. Levy-yhtiö Arista Records julkaisi sen 15. kesäkuuta 1999. Alun perin Columbia Recordsille levyttänyt Carlos Santana aloitti yhteistyön Aristan A&amp;R-päällikkö Pete Ganbargin kanssa 1990-luvun loppupuoliskolla. Santana halusi suuntautua musiikissaan popimpaan radioystävälliseen suuntaan ja teki tällä albumilla yhteistyötä tunnettujen artistien Eric Claptonin, Rob Thomasin, Eagle-Eye Cherryn, Lauryn Hillin, Dave Matthewsin, Manán, KC Porterin ja CeeLo Greenin kanssa.
"Supernatural" oli kaupallisesti suurmenestys sekä Yhdysvalloissa että muualla. Se nousi listaykköseksi useissa maissa ja oli Yhdysvalloissa albumilistan kärjessä 12 viikkoa myyden 15-kertaisesti platinaa. Ensimmäinen single, Matchbox Twenty -laulajan Rob Thomasin kanssa tehty ”Smooth” oli Yhdysvalloissa Billboard Hot 100 -listan ykkösenä 12 viikkoa. Vuoteen 2002 mennessä se oli pisimpään tuon listan kymmenen kärjessä (30 viikkoa) viipynyt single. Seuraava single ”Maria Maria" oli ykkösenä 10 viikkoa.
"Supernatural" on Santanan myydyin levy, musiikkihistorian myydyin latinalaisamerikkalaisen artistin levy sekä yksi kaikkien aikojen myydyimmistä albumeista. Sitä on myyty arviolta ainakin noin 26 miljoonaa kappaletta maailmanlaajuisesti.
Dorsey

Dorsey on muun muassa seuraavien henkilöiden sukunimi:
Nadhim Zahawi

Nadhim Zahawi (, ; s. 2. kesäkuuta 1967) on brittiläinen konservatiivipuolueen poliitikko, joka on toiminut Yhdistyneen kuningaskunnan hallituksessa Lancasterin herttuakunnan kanslerina syyskuusta 2022 lähtien sekä hallitustenvälisten suhteiden ja tasa-arvoasiain apulaisministerinä. Heinäkuusta syyskuuhun 2022 hän toimi valtiovarainministerinä.
Zahawi syntyi Irakin Bagdadissa kurdiperheeseen. Hänen isänsä oli Irakin keskuspankin johtaja. Saddam Husseinin noustua valtaan, yhdeksänvuotias Zahawi pakeni perheensä kanssa Irakista Britanniaan. Hän opiskeli University College Londonissa kemian tekniikkaa ja valmistui vuonna 1985. Vuosina 1994–2006 Zahawi istui Lontoon Wandsworthin kaupunkipiirin valtuustossa. Vuoden 1997 parlamenttivaaleissa hän oli ehdolla alahuoneeseen Erith and Thamesmeadin vaalipiirissä, muttei tullut valituksi. Vuonna 1998 hän oli Lontoon pormestarinvaalin konservatiivipuolueen ehdokkaaksi pyrkineen Jeffrey Archerin kampanjapäällikkö. 
Vuoden 2010 parlamenttivaaleissa Zahawi valittiin alahuoneeseen Stratford-on-Avonin vaalipiiristä. Vuoden 2016 EU-kansanäänestyksessä Zahawi kannatti brexitiä eli Yhdistyneen kuningaskunnan eroa Euroopan unionista. Vuonna 2018 Zahawi nimitettiin Theresa Mayn hallitukseen lapsi- ja perheasioista vastaavaksi parlamentaariseksi alivaltiosihteeriksi ja vuonna 2019 Boris Johnsonin hallitukseen liike- ja teollisuusasioista vastaavaksi parlamentaariseksi alivaltiosihteeriksi. Vuonna 2020 hänet nimitettiin COVID-19-rokotteiden jakelusta vastaavaksi parlamentaariseksi alivaltiosihteeriksi.
Syyskuussa 2021 Zahawi nimitettiin opetusministeriksi. Heinäkuussa 2022 hänet nimitettiin valtiovarainministeriksi virasta eronneen Rishi Sunakin tilalle. Pian nimityksensä jälkeen Zahawi vaati pääministeri Boris Johnsonin eroa, vaikka hän oli tukenut tätä aiemmin. Johnsonin erottua Zahawi asettui ehdolle konservatiivipuolueen puheenjohtajavaaliin, mutta putosi pois vaalin ensimmäisellä kierroksella.
Liz Trussin tultua nimitetyksi pääministeriksi hän nimitti Zahawin Lancasterin herttuakunnan kansleriksi.
Ishikarin kehitystoimisto

Ishikarin kehitystoimisto () on yksi Japanin Hokkaidōn prefektuurin aluehallinnon yksiköistä. Ishikarin kehitystoimiston hallinnoima alue sijaitsee Japaninmeren rannikolla Hokkaidōn länsiosassa. Alueen pinta-ala on 3 540,15 neliökilometriä, ja siellä on 2 384 438 asukasta (vuonna 2021). Alueen pääkaupunki on Sapporo, Hokkaidōn suurin kaupunki ja prefektuurin pääkaupunki.
Ishikarin kehitystoimisto perustettiin vuonna 2010, kun Hokkaidōn aliprefektuurit korvattiin yleiskehitys- ja kehitystoimistoilla. Ishikarin kehitystoimistoa edelsikin Ishikarin aliprefektuuri, joka oli perustettu vuonna 1897 nimellä Sapporon aliprefektuuri. Vaikka Hokkaidōn asukasluku on ollut 2000-luvulla laskussa, Ishikarin alueen väkiluku on Sapporon miljoonakaupungin ansiosta jatkanut kasvuaan, joten sen alueella asuu yhä suurempi osuus saaren asukkaista.
Ishikarin kehitystoimisto hallinnoi kahdeksaa kuntaa, joista kuusi on kaupunkeja, yksi on maaseutukaupunki ja yksi on kyläkunta. Seuraavassa luettelossa kaupungit on lihavoitu. Sapporon kaupunki on jaettu suuralueisiin.
Mnondopuut

Mnondopuut ("Julbernardia") on hernekasvien (Fabceae) heimoon kuuluva kasvisuku. Sukuun kuuluu noin kymmenkunta lajia.
Mnondopuita kasvaa pääasiassa päiväntasaajan eteläpuoleisessa Afrikassa Etelä-Afrikkaa sekä saaria lukuun ottamatta.
Topson (pelaaja)

Topias ”Topson” Taavitsainen (s. 14. huhtikuuta 1998) on suomalainen "Dota 2" -pelaaja ja striimaaja. Taavitsaisen suurimpiin saavutuksiin kuuluu Dota 2 -maailmanmestaruuden voittaminen kahdesti OG-joukkueen kanssa peräkkäisinä vuosina 2018 ja 2019. Turnauksista Taavitsainen on tienannut palkintorahaa yli 4,6 miljoonaa euroa. Hän on suosittu sosiaalisessa mediassa: hänellä on Twitterissä yli 100 000 seuraajaa, Instagramissa 115 000 ja Twitchissä 195 000.
Taavitsainen siirtyi joulukussa 2022 pelaamaan Old G -joukkueessa, joka tavoittelee paikkaa 2. divisioonasta.
Topias jätti Tundra Esportsin 2024 ja siirtyi eläkkeelle Dota2 kilpapelaamisesta.
Shiribeshin yleiskehitystoimisto

Shiribeshin yleiskehitystoimisto () on yksi Japanin Hokkaidōn prefektuurin aluehallinnon yksiköistä. Shiribeshin yleiskehitystoimiston hallinnoima alue sijaitsee Japaninmeren rannikolla Hokkaidōn länsiosassa. Alueen pinta-ala on 4 305,87 neliökilometriä, ja siellä on 200 741 asukasta (vuonna 2021). Alueen pääkaupunki on Kutchan.
Shiribeshin yleiskehitystoimisto perustettiin vuonna 2010, kun Hokkaidōn aliprefektuurit korvattiin yleiskehitys- ja kehitystoimistoilla. Shiribeshin yleiskehitystoimistoa edelsikin Shiribeshin aliprefektuuri, joka oli perustettu vuonna 1910. Alueen väkiluku on laskussa.
Shiribeshin yleiskehitystoimisto hallinnoi 20 kuntaa, joista 1 on kaupunki, 13 on maaseutukaupunkeja ja 6 on kyläkuntia. Seuraavassa luettelossa kaupunki on lihavoitu.
Pelletier

Pelletier on muun muassa seuraavien henkilöiden sukunimi:
Unkarin kruunun maat

Unkarin kruunun maat eli Pyhän Tapanin kruunun maat Itävalta-Unkarin kaksoismonarkiassa, toisin sanoen Unkari laajemmassa merkityksessä, olivat:
Unkarin kruunun maat -nimityksen sijasta on käytetty usein epävirallisesti nimitystä Transleithania.
Transleithania

Transleithania oli nimitys, jota käytettiin vuoden 1867 jälkeen Unkarin kruunun alueisiin kuuluneista Itävalta-Unkarin valtakunnan maista. Transleithania merkitsee kirjaimellisesti Leitha-joen ”tuonpuoleisia”, toisin sanoen itäpuolisia maita. Valtakunnan toisesta eli Itävallan puoliskosta käytettiin vuorostaan nimitystä Cisleithania.
Cassagnes-Bégonhès

Cassagnes-Bégonhès (oksitaaniksi: "Cassanhas de Begonhés") on kunta Ranskan eteläosassa Aveyronin departementissa Oksitanian alueella. Se sijaitsee noin 67 kilometriä Villefranche-de-Rouerguen kaupungista itään.
Kunnan historia ulottuu 1000-luvulle saakka. Se oli yksi neljästä Rouerguen historiallisen maakunnan hallintoalueesta (). Ranskan uskonsodissa hugenottien kannattajat miehittivät kylän, jonka he lopulta polttivat vuonna 1584. Samalla tuhoutui myös linna. Ainoa mikä kylästä säilyi, oli pieni 1200-luvulla rakennettu Saint-Julienin kirkko ja sen viereen vuonna 1471 rakennettu 44 metriä korkea kellotapuli.
Réquista

Réquista (oksitaaniksi: "Requistar") on kunta Ranskan eteläosassa Aveyronin departementissa Oksitanian alueella. Se sijaitsee Tarnjoen varrella, noin 62 kilometriä Millaun kaupungista länteen.
Kunnan perustaminen juontaa 1200-luvulle, jolloin Rodezin kreivi Henri II rakennutti bastiden vuonna 1292 ja antoi sille etuoikeuksia. Satavuotinen sodan aikana englantilaiset miehittivät Rouerguen historiallista maakuntaa, ja samalla he sytyttivät kaupungin tuleen. Myöhemmin Ranskan uskonsodissa 1500-luvulla kaupunki ryöstettiin, ja lopulta vuoden 1701 tulipalo tuhosi kaupungin.
Réquista on maatalouskunta, joka on erikoistunut karjankasvatukseen. Nautakarjasta tuotetaan Aveyronin vasikanlihaa, ja lampaankasvatus on erikoistunut valmistamaan maidosta Roquefort-juustoa. Valtakunnalliset lammasmarkkinat järjestetään joka maanantai.
Bastide

Bastide on keskiajalla Lounais-Ranskaan rakennettu uusi kaupunki.
Lounais-Ranska oli keskiajalla rajaseutua. 1200-luvulta 1400-luvulle sinne rakennettiin laskutavasta riippuen jopa noin 500 bastidea. Niiden perustaminen oli hallitsijoille tapa koota väestö keskuksiin, joita oli helpompi hallita ja puolustaa kuin yksittäisiä maatiloja. Samalla se auttoi kehittämään kauppaa ja muuta taloudellista toimintaa. Kaupunkien perustajat pystyivät myös keräämään enemmän veroja. Tunnusomaista bastidelle on ruutukaava jossa on keskusaukio. Satavuotisen sodan alettua 1300-luvulla bastidet saivat ympärilleen linnoituksia.
Alaveteli (taajama)

Alavetelin taajama () on yksi Pohjanmaan maakunnassa sijaitsevan Kruunupyyn kunnan kolmesta tilastollisesta taajamasta. Se sijaitsee entisen Alavetelin kunnan alueella. Taajaman alueeseen kuuluvat nykyään kokonaan tai osittain seuraavat kylät: Alavetelin kirkonkylä eli Murikka, Tast, Brännkärr, Åbacka ja Sandbacka.
Vuoden 2020 tilastoinnin mukaan taajaman väkiluku oli 1 019. Taajama kuuluu lähes koko entisen kunnan kattavaan postinumeroalueeseen 68410 Alaveteli / Nedervetil.
Historiaa.
Vuoden 1960 taajamarajauksessa Alavetelin kunnassa oli kaksi taajamaa: kirkonkylä ja Tast. Vuonna 1970 Alavetelin kirkonkylä ei enää muodostanut omaa taajamaansa joten Tast jäi tällöin ainoaksi Alavetelin alueen taajamaksi. Nykyisellä nimellä taajama esiintyi ensimmäisen kerran vuoden 1980 tilastoissa.
Seuraavassa taulukossa on esitetty tarkemmin Alavetelin taajaman tietoja eri vuosilta.
Ole Løvig Simonsen

Ole Løvig Simonsen (s. 31. tammikuuta 1935 Aalborg) on tanskalainen sosiaalidemokraattinen poliitikko. Hän on istunut kansankäräjillä vuosina 1981–1987 ja 1990–2001 sekä toiminut Tanskan asuntoministerinä vuosina 1994–1998. Koulutukseltaan hän on opettaja.
Habitación en Roma

Habitación en Roma () on vuonna 2010 ensi-iltansa saanut espanjalainen eroottinen elokuva jonka on ohjannut ja käsikirjoittanut Julio Medem. Pääosissa siinä ovat Elena Anaya, Natasha Jarovenko ja Enrico lo Verso.
Elokuva kertoo kahdesta naisesta Albasta (Elena Anaya) ja Natashasta (Natasha Jarovenko) jotka viettävät viimeistä iltaa Roomassa, ja Alba ehdottaa että he lähtisivät hänen hotellihuoneeseensa jatkamaan iltaa, ja saa aluksi vastustelevan Natashan suostumaan. Siellä he alkavat melko pian rakastelemaan, jonka jäkeen he jatkavat koko yön vuoroin keskustellen ja rakastellen.
César Manrique

César Manrique Cabrera (24. huhtikuuta 1919 Arrecife – 25. syyskuuta 1992 Teguise) oli espanjalainen arkkitehti, taiteilija ja ympäristöasioiden puolestapuhuja.
Manrique opiskeli Escuela de Bellas Artes de San Fernando -oppilaitoksessa Madridissa. Hänestä tuli 1950-luvulla yksi Espanjan abstraktin maalaustaiteen edelläkävijöistä. 
Vuonna 1964 hän muutti New Yorkiin, jossa hän tutustui muun muassa abstraktiin ekspressionismiin ja pop-taiteeseen. Palattuaan vuonna 1966 Lanzarotelle Manrique kehitti Lanzaroten saarimaisemaa luonnonmukaisesti arkkitehtonisten kokonaisuuksien kautta.
Manrique kuoli auto-onnettomuudessa Lanzarotella vuonna 1992. Saaren lentoasema nimettiin vuonna 2019 hänen mukaansa César Manriquen lentoasemaksi.
Johan Daniel Stenberg

Johan Daniel Stenberg (23. heinäkuuta 1809 Virolahti – 12. elokuuta 1880 Helsinki), oli suomalainen liikemies ja lahjoittaja. Stenberg perusti 1830-luvulla kauppaliikkeen Helsinkiin ja oli päämiehenä yhtiössä "Stenberg ja pojat", joka perusti vuonna 1871 konepajan Helsingin läheisyyteen. Vuonna 1864 hän lahjoitti 10 000 markkaa Helsinkiin perustettavaa suomenkielistä naiskoulua varten ja teki vielä sittemmin lahjoituksia muun muassa Helsingin suomalaisen tyttökoulun ja suomalaisen teatterin hyväksi.
Iburin yleiskehitystoimisto

Iburin yleiskehitystoimisto () on yksi Japanin Hokkaidōn prefektuurin aluehallinnon yksiköistä. Iburin yleiskehitystoimiston hallinnoima alue sijaitsee Tyynenmeren rannikolla Hokkaidōn eteläosassa. Alueen pinta-ala on 3 697,22 neliökilometriä, ja siellä on 382 781 asukasta (vuonna 2021). Alueen pääkaupunki on Muroran.
Iburin yleiskehitystoimisto perustettiin vuonna 2010, kun Hokkaidōn aliprefektuurit korvattiin yleiskehitys- ja kehitystoimistoilla. Iburin yleiskehitystoimistoa edelsikin Iburin aliprefektuuri, joka oli perustettu vuonna 1897 nimellä Muroranin aliprefektuuri. Alueen väkiluku on laskussa. Siellä sijaitsee useita luonnonnähtävyyksiä, kuten Tōyajärvi, Usuvuori ja Shōwa-shinzan-tulivuori.
Iburin yleiskehitystoimisto hallinnoi 11 kuntaa, joista neljä on kaupunkeja ja seitsemän on maaseutukaupunkeja. Seuraavassa luettelossa kaupungit on lihavoitu.
Stanton Township (Michigan)

Stanton Township on kunta ("township") Yhdysvalloissa Michiganin osavaltiossa. Sen väkiluku oli 1 590 vuonna 2020. Kunta sijaitsee Houghtonin piirikunnassa Keweenawniemen rannalla.
Kunnassa asuu paljon amerikansuomalaisia. Jopa 47 %:lla asukkaista on suomalaisia sukujuuria, mikä on eniten Yhdysvalloissa. 
Väestö.
Vuonna 2020 Stanton Townshipin 1 590 asukkaasta valkoisia oli 94,5 %, mustia 0,3 %, alkuperäisasukkaita 0,3 % ja aasialaisia 0,3 %. Asukkaista 2,1 % puhui kotonaan jotain muuta kieltä kuin englantia ja 0,3 % asukkaista oli syntynyt ulkomailla.
Laal Singh Chaddha

Laal Singh Chaddha on vuonna 2022 ensi-iltansa saanut intialainen hindinkielinen draamakomediaelokuva, jonka on ohjannut Advait Chandan. Se on uusintaversio vuoden 1994 yhdysvaltalaisesta elokuvasta "Forrest Gump", joka perustuu Winston Groomin vuoden 1986 samannimiseen romaaniin. Elokuvan päähenkilönä nähdään Aamir Khan yhdessä Kareena Kapoorin, Naga Chaitanyan (ensimmäisessä hindielokuvassaan) ja Mona Singhin kanssa.
Transvaal (täsmennyssivu)

Transvaal voi tarkoittaa:
Campanella

Campanella on muun muassa seuraavien henkilöiden sukunimi:
Khambhat

Khambhat (joskus myös Cambay) on kaupunki Intian Gujaratin osavaltiossa. Keskiajalla se oli hyvin merkittävä satamakaupunki. Vuonna 2017 Khambhatin asukasluku oli 99 164.
Maantiede.
Khambhat sijaitsee Intian Gujaratin osavaltiossa Anandin piirikunnassa Khambatinlahden rannikolla Mahijoen suulla.
Historia.
Nimi Khambhat tai Khamba on johdettu nimestä "Stambhatirha", joka viittaa pyhiinvalluspaikkaan. Myöhemmin kaupungin nimestä käytettiin myös muotoa Cambay. Kaupunki oli keskiajalla yksi Länsi-Intian tärkeimmistä satamakaupungeista. Se tunnettiin erityisesti kaupungissa valmistetuista sandaaleista. Muita vientituotteita olivat hunaja, riisi ja erilaiset hedelmät.
Varhaiset muslimaantieteilijät tunsivat kaupungin nimillä Kanbaya, Kanbayat, Kinbaya tai Kinbata alkuperäisen nimen mukaan. Khambhatissa vuonna 915 vieraillut al-Masudi mainitsee kaupunkia hallinneen brahmaanin nimeltä Baniya. 1000- ja 1100-lukujen aikana kaupungista oli tullut Anhilvaran kuningaskunnan pääasiallinen satama. Marco Polo mainitsi paikan vilkkaana satamana vuonna 1293. Kun muslimit valloittivat kaupungin vuonna 1298 siihen viitattiin yhtenä Intian rikkaimmista kaupungeista. Ibn Battuta kuvaili sitä Intian kauneimmaksi kaupungiksi. Khambhat liitettiin Suurmogulien valtakuntaan Akbarin valtakaudella vuonna 1573. Kaupungin merkitys satamana alkoi hiipua 1600-luvulla sen sataman liettyessä.
Suurmogulien kauden jälkeen Khambhatista tuli Cambayn ruhtinaskunnan pääkaupunki. Cambay liittyi Intian jaon yhteydessä Intiaan ja vuonna 1949 siitä tuli osa Kairan, eli myöhemmän Khedan piirikuntaa. Nykyisin se on osa Anandin piirikuntaa.
Talous.
Nykyinen Khambhat on kaupan keskus. Kaupungissa myydään puuvillaa, viljaa, tupakkaa, tekstiilejä ja mattoja. Muita tuotteita ovat esimerkiksi suola, tulitikut ja kiviesineet. 1970-luvulla alueelta löytyi myös maaöljyä.
Väestö.
Khambhatin asukasluku oli Intian vuoden 2017 väestönlaskennan mukaan 99 164. Sen asukkaista 72,88 % oli hinduja ja 23,87 % muslimeja.
Impasenniemi

Impasenniemi on kylä Kangasniemellä. Impasenniemessä asuu paljon kesäasukkaita. Impasenniemessä tomii kaksi yritystä: Veljekset Hokkanen Oy ja Viilukolmio Oy.
Qasr Kharana

Qasr Kharana on linnoitettu rakennus aavikolla Jordaniassa pääkaupunki Ammanin kaakkoispuolella. Rakennelma on mahdollisesti peräisin sasanidien kaudelta vuosilta 614–628. 
Rakennus.
Qasr Kharana sijaitsee Jordanian aavikolla noin 60 kilometriä maan pääkaupunki Ammanista kaakkoon. Vierestä kulkee wadi. Ympäröivä alue on kivikkoista ja hedelmätöntä.Lähellä ei ole veden lähteitä.
Itse rakennus on neliömäinen. Yhden sivun pituus on noin 35 metriä eli rakennuksen pinta-ala on noin 1 225 m². Ulkoseinän kulmissa on pyöreät tornit. Pohjoisen, itäisen ja läntisen seinän keskellä on myös pyöreähköt tornit. Rakennus on kaksikerroksinen Katettu sisäänkäynti sijaitsee rakennuksen eteläseinällä. Sisäänkäynti johtaa rakennuksen sisäpihalle. Sisäpihalta kulkee kaksi ramppia rakennuksen yläkerrokseen. Huoneet on koristeltu yksinkertaisin kaiverretuin kasviaihein.
Historia.
Qasr Kharanasta lounaaseen sijaitsee neoliittinen löytöpaikka, josta on löydetty piikiviesineitä. Itse rakennuksen sisäänkäynnillä on kaksi kiveä, joilla on kreikkalaista kirjoitusta. Kivet ovat mahdollisesti peräisin lähistöllä joskus sijainneesta myöhäisroomalaisesta tai bysanttilaisesta rakennuksesta.
Suurin osa tutkijoista uskoo Qasr Kharanan olevan peräisin vuosilta 614–628, jolloin tuolloin Persiaa hallinneet sasanidit miehittivät aluetta. Rakennuksen arkkitehtuurissa on yhtäläisyyksiä sasanidien ja Mesopotamian arkkitehtuuriin. Aluetta halltisivat myöhemmin umaijadit, jotka rakennuttivat hieman samaan tapaan rakennuksia aavikoille. Umaijadit rakennuttivat kuitenkin pikemminkin palatseja, kuin Qasr Kharanan tapaisia puolustuksellisia rakennuksia. Umaijadien aavikkopalatseja linnoitettiin vain harvoin.
Muslimien tiedetään kuitenkin käyttäneen myöhemmin linnoitusta. Yhdestä rakennuksen ylemmän kerroksen huoneista löytyi vuosina 1905–1906 arabiankielinen teksti, jonka kirjoittajaksi mainitaan "Abd Allah ibn Umar" 24. marraskuuta 710. Mahdollisesti hän oli mukana Walid I:n Mekasta palaavaa retkuetta.
Destructoid

Destructoid on Yanier ”Niero” Gonzalesin vuonna 2006 perustama verkkosivusto, joka julkaisee teknologiaan sekä videopeleihin liittyviä uutisia ja arvosteluita. Lokakuussa 2017 Enthusiast Gaming ilmoitti ostaneensa Destructoid.com sivuston.
Assinie-Mafia

Assinie-Mafia on aliprefektuuri Sud-Comoén alueen Adiakén departementissa Norsunluurannikolla. Se sijaitsee Atlantin rannikon ja Abyn laguunin välisellä maakaistaleella sata kilometriä Abidjanista itään. Vuoden 2014 väestönlaskennan mukaan aliprefektuurissa oli 16 700 asukasta.
Assinie oli Norsunluurannikon ensimmäisiä paikkoja, joihin ranskalaiset yrittivät asettua 1600-luvulla. He käännyttivät paikallisen hallitsijan katoliseksi ja rakensivat linnoitetun sataman, jonka kautta vietiin varsinkin palmuöljyä. 1800-luvulla seudulla alettiin tuottaa kahvia ja kaakaota. Vuonna 1887 perustettiin siirtomaan ensimmäinen ranskalainen koulu. Assinie hävisi 1900-luvulla kilpailun tärkeimmän kauppapaikan asemasta Grand-Bassamille ja Abidjanille, ja vuonna 1942 hyökyaalto tuhosi sen ranskalaisen osan. 1960- ja 1970-luvuilla Assiniesta kehittyi matkailukohde, joka houkuttelee kävijöitä hiekkarannoillaan ja ympäröivällä luonnolla. Sen itäpuolella sijaitsee Ehotilén saarten kansallispuisto.
Niki Rautén

Niki Rautén (s. 19. elokuuta 1996) on suomalainen näyttelijä. Rautén on opiskellut näyttelijäksi Nätyllä, Tampereen yliopistossa vuodesta 2016 ja valmistui teatteritaiteen maisteriksi keväällä 2021.Rautén on kirjoittanut ylioppilaaksi Kallion lukiosta vuonna 2015.
Hän on näytellyt mm. sarjoissa Kiitos elämä, Koskinen, Pala sydämestä, Aikuiset sekä elokuvassa Baby Jane. Rautén on vuonna 2023 Helsingin kaupungintetterin musikaalissa Rakas Evan Hansen. Rautén on ollut mukana myös Tampereen Työväen Teatterin "Kinky Boots" -musikaalissa 2020–2022 sekä oli yhdessä päärooleista Helsingin Kaupunginteatterin "Priscilla – Aavikon kuningatar" -musikaalissa 2022.
Rautén identifioituu ei-binääriseksi ja käyttää englannin kielessä pronomineja they/them.
Evartti

Evartti (s. 13. kesäkuuta 2011) on eniten palkintorahaa ravikilpailuista tienannut suomenhevonen. Evartti voitti ravikuninkuuden kolme kertaa peräkkäin vuosina 2020-2022. Evartin vuoden 2022 Kuninkuusraveissa juoksema yhteisaika 9.17,5 on historian nopein. Ori on voittanut myös lukuisia muita suurkilpailuja, muun muassa Nordic Kingin, Suur-Hollola-ajon sekä Suurmestaruusajon. Evartti on moninkertainen superjuoksija, jonka ennätys on on 1.18,2a. Hevosta valmentaa Antti Ojanperä. Evartti on jouduttu leikkaamaan kaksi kertaa suolisto-ongelmien vuoksi.
Evartti valittiin yleisöäänestyksellä vuoden hevoseksi 2022 Suomessa. Evartti on palkittu myös vuosien 2022 ja 2020 suomenhevosena sekä vanhempien suomenhevosoriiden ja ruunien kategoriassa. Evartin ja valmentaja Antti Ojanperän kuntoutuminen sairauksistaan sekä ravikuninkuuden voittaminen palkittiin vuoden 2021 sykähdyttävimpänä ravihetkenä.
Evartista tuli 15 heinäkuuta 2023 kaikkien aikojen absoluuttisesti nopein suomenhevonen ajalla 18,4a, parantaen Vitterin SE aikaa yhdellä sekunnin kymmenyksellä. 13 heinäkuuta 2024 Hänen ennätyksensä sivusi kuitenkin V.G. Voitto, kun hän juoksi Suurmestaruusajon aikaan 18,2a. Evartista tuli toinen suomenhevonen Vieskerin jälkeen jonka voittosumma ylitti miljoonan euron, kun se sijoittui toiseksi vuoden 2024 Elitkampenissa. Myöhemmin Evartista tuli eniten tienannut Suomenhevonen ikinä, kun se ohitti Vieskerin 16 syyskuuta 2024 voittaessaan Ylivieskan raveissa.
Cesiumsulfaatti

Cesiumsulfaatti (Cs2SO4) on cesium- ja sulfaatti-ionien muodostama epäorgaaninen ioniyhdiste. Yhdistettä käytetään apuaineena ultrasentrifugoinnissa.
Ominaisuudet, valmistus ja käyttö.
Huoneenlämpötilassa cesiumsulfaatti on valkoista tai väritöntä kiteistä ja hygroskooppista ainetta. Yhdisteen alkeiskoppi on ortorombinen ja muuttuu heksagonaaliseksi kuumennettaessa 667 °C:n lämpötilaan. Cesiumsulfaatti liukenee hyvin veteen.
Cesiumsulfaattia valmistetaan cesiumhydroksidin ja rikkihapon välisellä reaktiolla. Toinen tapa on lisätä cesiumalumiinisulfaatin vesiliuokseen bariumhydroksidia, jolloin alumiinihydroksidi ja bariumsulfaatti saostuvat ja cesiumsulfaatti jää liuokseen.
2 CsOH + H2SO4 → Cs2SO4 + 2 H2O
Cesiumsulfaattia käytetään tiheysgradientin aikaansaamiseksi muun muassa RNA:n erottamiseen isopyknisellä sentrifugoinnilla.
Daly City

Daly City on kaupunki Yhdysvalloissa Kalifornian osavaltiossa. Sen väkiluku oli 104 901 vuonna 2020. Kaupunki sijaitsee San Mateon piirikunnan pohjoisosassa. Kaupunkia rajaa pohjoisesta San Franciscon kaupunki. Daly City kuuluu San Franciscon esikaupunkialueeseen. 
Väestö.
Vuonna 2020 Daly Cityn 104 901 asukkaasta aasialaisia oli 59,1 %, valkoisia 18,8 %, mustia 3,5 % ja alkuperäisasukkaita 0,8 %. Asukkaista 65,7 % puhui kotonaan jotain muuta kieltä kuin englantia, ja 51,3 % asukkaista oli syntynyt ulkomailla.
Kuninkuusravit 1955

Kuninkuusravit 1955 järjestettiin Lappeenrannassa Harapaisen raviradalla 13.–14. elokuuta 1955. Ne olivat 24. Kuninkuusravit ja ensimmäiset Lappeenrannassa pidetyt. Ravikuninkuuden voitti Olof Westerlund Erkko ja kuningatartittelin Antti Hämylän Suhina. 
Kilpailuun oli ilmoitettu 10 oriita ja kuusi tammaa, joista yksi jäi pois. Molemmat kilpailivat samassa sarjassa kuninkuustittelista, jonka ohella paras tamma kruunattiin myös ravikuningattareksi. Kaikki matkat juostiin pareittain, jolloin kaksi hevosta kiersi rataa samanaikaisesti toisen lähtiessä etusuoralta ja toisen takasuoralta. Kokonaiskilpailun järjestys ratkaistiin vuonna 1951 käyttöönotetulla monimutkaisella pistejärjestelmällä.
Kuninkuuskilpailu.
Lauantaina juostun 2 000 metrin avausmatkan nopein oli titteliä hallinnut Erkko, jolle kaksinkertainen ravikuningas Amor hävisi 0,6 sekuntia. Kolmanneksi sijoittui yllättäen Arotus, kun taas ennakkosuosikkeihin lukeutunut Purje jäi seitsemänneksi. Paras tamma oli viidenneksi sijoittunut Suhina ennen hallitsevaa ravikuningatarta A.K. Tyttöä ja Virkkua. Suhinan aika 2.58,8 (kilometriaikana 29,4) oli uusi Suomen ennätys.
Sunnuntain maililla Amor ravasi kuninkuuskilpailun uuden ennätyksen 2.17,8 (25,6). Suhina puolestaan teki tammojen SE-tuloksen 2.20,5 (27,3).
Kahden matkan jälkeen kokonaiskilpailua johti päätösmatkan viimeisessä parissa juossut Amor. Se oli kärjessä vielä kahden kilometrin jälkeen, mutta viimeisen kierroksen kangistuminen pudotti Amorin toiseksi. Erkon voittoaika 4.25,6 (28,5) oli kylmäveristen uusi 3 000 metrin maailmanennätys. Suhina teki myös päätösmatkalla uuden tammojen Suomen ennätyksen 4.34,6 (31,5). Kokonaiskilpailussa Erkon ja Amorin jälkeen seuraaviksi sijoittuivat Arotus sekä ravikuningattareksi kruunattu Suhina.
Osallistujat.
Tammat merkitty tähdellä.
Israelin parlamenttivaalit 1965

Israelissa pidettiin parlamenttivaalit 2. marraskuuta 1965. Vaaleissa valittiin 120 edustajaa maan parlamenttiin Knessetiin. Noin 1 500 000 äänioikeutetusta äänesti 1 244 756 eli noin 83 %. Äänioikeutetuista 9 % oli arabeja ja druuseja.
Kahden työväenpuolueen Mapai – Ahdut Avoda -vaaliliitto voitti vaalit. Se sai 45 paikkaa. Toiseksi eniten ääniä sai Kansallisen Herut-puolueen ja liberaalien liitto, joka sai 26 paikkaa. Kansallinen uskonnollinen puolue sai 11 paikkaa, Ben Gurionin uusi puolue Rafi 10 paikkaa, Mapam eli vasemmistososialistit 8 paikkaa, riippumattomat liberaalit 5 paikkaa, uskonnollinen puolue Agudat Israel 4 paikkaa, kommunistit 4 paikkaa, uskonnollinen puolue Poalei Agudat Israel 2 paikkaa ja muut 1 paikan.
Janakkalan paloasema

Janakkalan paloasema on Janakkalan Turengissa, Rastikankaalla sijaitseva paloasema, jonka uusi rakennus valmistui maaliskuussa 2018. Asema vastaa ensisijaisesti Janakkalan pelastustoiminnasta ja on Kanta-Hämeen pelastuslaitoksen asema numero 50. Aseman rakentaminen maksoi noin 6,2 miljoonaa euroa. 
Asema sijaitsee verrattain lähellä valtatie 3:n liittymää, joten siitä on hyvät yhteydet myös Tervakoskelle ja muualle kunnan alueelle.
Norjan parlamenttivaalit 1965

Norjassa pidettiin parlamenttivaalit 12. ja 13. syyskuuta 1965. Vaaleissa valittiin 150 edustajaa Norjan suurkäräjille. Osanotto vaaleihin oli vilkasta ja äänestysprosentti oli 84,4. 
Työväenpuolue sai vaaleissa 43,3 %:n kannatuksen ja 68 edustajapaikkaa, konservatiivinen puolue 20,1 %:n kannatuksen ja 31 paikkaa, liberaalinen puolue 10,1 %:n kannatuksen ja 18 paikkaa, keskustapuolue 9,4 %:n kannatuksen ja 18 paikkaa, kristillinen kansanpuolue 7,8 %:n kannatuksen ja 13 paikkaa ja sosialistinen kansanpuolue 6,0 %:n kannatuksen ja 2 paikkaa. Kommunistien kannatus laski 2,9 %:sta 1,4 %:in ja he jäivät ilman edustajapaikkoja.
Vaalitulos merkitsi työväenpuolueen lähes yhtäjaksoisesti 30 vuotta kestäneen valtakauden päättymistä, koska porvarilliset puolueet saavuttivat vaaleissa enemmistön suurkäräjien edustajapaikoista. Porvarillisten puolueiden yhteenlaskettu edustajapaikkojen lukumäärä suurkäräjillä tuli vaalien jälkeen olemaan 80 työväenpuolueen ja sosialistisen kansanpuolueen yhteensä 70 paikkaa vastaan.
Keisariforumit

Keisariforumit olivat Rooman Forum Romanumin pohjoispuolelle rakennettujen aukioiden ja rakennusryhmien sarja. Ne rakennettiin korostamaan suurvallaksi kasvaneen Rooman valtakunnan pääkaupungin monumentaalista keskustaa.
Vanhin keisariforumeista on Julius Caesarin vuosina 54–46 eaa. rakennuttama Caesarin forum, "Forum Iulium". Sen pohjoispuolella on Juliusten suvun kantaäidille Venus Genetrixille omistettu temppeli.
Keisari Augustus rakennutti toisen keisariforumin, "Forum Augustum"in eli Augustuksen forumin vuosina 42–2 eaa. Augustuksen forumin itäsivulla sijaitsi Mars Ultorin temppeli. Temppelin molemmin puolin olivat pitkät pylväskäytävät, joihin oli sijoitettu Rooman myyttisten sankareiden ja suurten sotapäälliköiden muotokuvia. Virkaansa nimitetyt uudet maaherrat vannoivat virkavalansa Augustuksen forumilla.
Kolmannen keisariforumin rakennutti keisari Vespasianus vuosina 71–75 juutalaisista saamansa voiton kunniaksi. Tämän forumin aukiota kutsuttiin aluksi nimellä "Templum Pacis" ja myöhemmin myös nimillä Forum Pacis eli Rauhan temppeli tai Vespasianuksen forum.
Neljännen keisariforumin rakennustyöt aloitti keisari Domitianus ja päätti keisari Nerva vuonna 97. Sitä kutsutaan sekä nimellä Forum Transitorium että "Forum Nervae". Tämä forum on kapea ja pitkänomainen aukio Augustuksen ja Vespasianuksen forumien välissä. Forum Transitoriumin itäpäässä oli Minervalle pyhitetty temppeli.
Viides ja viimeinen keisariforumeista on keisari Trajanuksen vuosina 107–113 rakennuttama Forum Traiani. Trajanuksen forum on keisariforumeista suurin, ja sen suunnittelijana toimi arkkitehti ja insinööri Apollodoros Damaskolainen. Trajanuksen forumiin kuuluivat Rooman suurin basilika, Basilica Ulpia, kreikan- ja latinankieliset kirjastot, kuuluisa Trajanuksen pylväs ja temppeli sekä ryhmä kauppahalleja Quirinalis-kukkulan puoleisella rinteellä. Valtavan rakennusryhmän tieltä louhittiin Capitolium- ja Quirinalis-kukkulat yhdistänyt harjanne.
El Capitan (kalliomuodostelma)

El Capitan on kalliomuodostelma (2 307 m) Sierra Nevadan vuoristoalueella sijaitsevassa Yosemitenlaaksossa ja Kalifornian osavaltioon kuuluvassa Mariposan piirikunnassa. Se ei ole vuorenhuippu vaan korkeamman vuoren seinämään kuuluva ulkonema, joka kohoaa pystysuorana 1 100 metrin korkeudelle laakson pohjalta. 
Graniitti, joka muodostaa valtaosan El Capitanista ja läntisestä Yosemitenlaaksosta, työntyi vanhempien kivilajikerrosten läpi noin 108 miljoonaa vuotta sitten. El Capitanin yläosa on muodostunut nuoremmasta ja vaaleammasta Taftin graniitista ja sen keskiosassa on tumma, karkeasti Pohjois-Amerikan muotoinen alue, joka koostuu graniitin läpi purkautuneesta hienorakeisesta dioriitista.
Koska El Capitanin laelle johtaa varsin helppokulkuinen vaellusreitti pohjoisesta käsin, se ei ole niinkään huipunvalloittajien kuin kalliokiipeilijöiden suosiossa. Nousua varsinaista kallioseinämää pitkin pidetään kuitenkin haastavana jopa kaikkein taitavimmille ammattikiipeilijöille. Kallion laelta on tehty myös BASE-hyppyjä, joista osa on johtanut hyppääjän kuolemaan.
Itävallan parlamenttivaalit 1966

Itävallassa maaliskuun 6. päivänä 1966 pidetyt parlamenttivaalit olivat seurausta hallitusvastuussa olleiden kansanpuolueen (ÖVP) ja sosialistisen puolueen (SPÖ) kesken syntyneistä erimielisyyksistä. Hallitus oli pyytänyt presidenttiä hajottamaan parlamentin ja määräämään pidettäväksi uudet vaalit. Vaaleja edelsi hallituspuolueiden kiivas taistelu. Äänestysprosentti vaaleissa oli 94. 
Vaalit päättyivät kansanpuolueen voittoon. Se sai 85 edustajapaikkaa. Sosialistinen puolue sai 74 paikkaa ja vapauspuolue (FPÖ) 6 paikkaa. Kansanpuolue saavutti parlamentissa ehdottoman enemmistön ensimmäisen kerran vuoden 1945 jälkeen. SPÖ:n tappiota selittää osaltaan sisäinen hajaannus, joka johtui Franz Olahin erottamisesta. Hän oli muodostanut oman puolueen erottamisensa jälkeen.
Saksan liittopäivävaalit 1965

Vaalit Saksan Liittotasavallan viidensiä liittopäiviä varten pidettiin syyskuun 19. päivänä 1965. Vaaleihin otti osaa 86,3 % äänioikeutetuista.
Kristillisdemokraattien kannatus kohosi 47,6 %:iin, sosiaalidemokraattien kannatus kohosi 39,3 %:iin, Erich Menden johtamien vapaiden demokraattien kannatus putosi 9,5 %:iin ja pienten äärimmäisyyspuolueiden kannatus väheni. Kristillisdemokraatit saivat 245 paikkaa, sosiaalidemokraatit 202 paikkaa ja vapaat demokraatit 49 paikkaa. Kristillisdemokraattien saamiin paikkoihin ja ääniin on laskettu mukaan puolueen baijerilaisen siiven saamat paikat ja äänet. 
Kristillisdemokraatit ja vapaat demokraatit muodostivat uuden hallituksen. Liittokansleriksi valittiin Ludwig Erhard.
Turkin parlamenttivaalit 1965

Vaalit, joissa valittiin 450 edustajaa Turkin kansalliskokoukseen, pidettiin lokakuun 10. päivänä 1965. Äänestysprosentti vaaleissa oli hieman yli 68.
Vaalien tulos oli oikeuspuolueen huomattava poliittinen voitto, sillä sen osuus annetuista äänistä nousi 52,7 %:in. Oikeuspuolue sai kansalliskokoukseen 240 paikkaa ja ehdottoman enemmistön. Tasavaltalaispuolue sai 134 paikkaa, kansallinen puolue 31 paikkaa, uusturkkilainen puolue 19 paikkaa, työväenpuolue 15 paikkaa ja tasavaltalaisten talonpoikien kansallinen puolue 11 paikkaa.
Kanadan parlamenttivaalit 1965

Kanadan pääministeri Lester B. Pearson ilmoitti syyskuun 7. päivänä 1965, että hän oli pyytänyt kenraalikuvernööri Vanieria hajottamaan parlamentin ja määräämään uudet parlamenttivaalit marraskuun 8. päiväksi. Pääministeri Pearson, joka oli liberaalipuolueen puheenjohtaja, oli ilmoittanut vaaleista päätettäessä toivovansa, että tulos merkitsisi vähemmistöhallituskauden päättymistä. Äänestysprosentti vaaleissa oli 74,3. 
Pearsonin toivoma liberaalinen enemmistö jäi vain neljän edustajapaikan päähän. Liberaalit saivat 131 paikkaa, konservatiivit 97 paikkaa, uudet demokraatit 21 paikkaa, "Ralliement des Créditistes" 9 paikkaa, "Social Credit" -puolue 5 paikkaa ja muut 2 paikkaa. Merkittävimmät muutokset kaksi vuotta aiemmin pidettyihin vaaleihin olivat, että Social Credit menetti 19 paikkaa, että "Ralliement des Créditistes" nousi parlamenttiin ja sai 9 edustajapaikkaa ja että uudet demokraatit saivat neljä edustajapaikkaa lisää.
Villefranche-d'Albigeois

Villefranche-d'Albigeois (oksitaaniksi: "Vilafranca") on kunta Ranskan eteläosassa Tarnin departementissa Oksitanian alueella. Se sijaitsee Tarnjoen varrella, noin 17 kilometriä Albin kaupungista itään.
Villefranche d'Albigeoisin tunnettu historia juontaa juurensa 1200-luvulle. Kunnan pohjoisosassa kulkevasta Tarnjoesta tuli vuonna 1229 Pariisin rauhassa rajajoki. Rauhassa sovittiin, että joen pohjoispuoli oli Toulousen kreivi Raymond VII:n hallinnassa. Joen eteläpuoli taas kuului Ranskan kuninkaan Ludvig IX:n hallintaan, ja se uskottiin Castresin herra Philippe II de Monfortille. Hän perusti nykyisen kunnan paikalle bastiden vuonna 1269. Nykyään bastidesta ei ole enää mitään jäljellä. Vuonna 1896 rakennettiin Neitsyt Marian syntymäkirkko, joka korvasi bastiden vanhan 1400-luvun kirkon.
Réalmont

Réalmont (oksitaaniksi: "Reialmont") on kunta Ranskan eteläosassa Tarnin departementissa Oksitanian alueella. Se sijaitsee Dadoujoen varrella, noin 19 kilometriä Albin kaupungista etelään.
Réalmontin kuninkaallinen bastide perustettiin vuonna 1272 Ranskan kuninkaan Filip III:n käskystä. Ennen vuotta 1338 Réalmontilla ei ollut puolustusvarustuksia. Tämän jälkeen se varustettiin puisella aitauksella. Vähitellen siitä tuli yksi seudun vahvimmista linnoituksista. Réalmontin asukkaina oli 1500-luvun puolivälistä lähtien sekä katolilaisia että protestantteja. Näiden välillä oli jatkuvaa kiistaa Ranskan uskonsodissa 1500-luvun lopulla, ja ne jatkuivat vielä 1600-luvun.
Kunnan kirkko "Notre Dame du Taur" on 1600-luvun alun temppeli, joka uudistettiin kirkoksi vuonna 1628. Fréjairen suihkulähde rakennettiin vuonna 1652.
Bengt Magnusson (piispa)

Bengt Magnusson (k. 1236 tai 1237) oli ruotsalainen piispa. Magnusson oli Magnus Minnesköldin ja Ingrid Ylvan poika ja osa Bjälbon sukua. Sisaruksista tunnetuin oli Birger-jaarli.
Bengt Magnusson jatkoi veljensä Karlin työtä Linköpingin hiippakunnan piispana vuosina 1220–1236. Vanhempi veli Karl Magnusson kaatui Baltiaan tehdyllä ristiretkellä. 
Magnusson teki aloitteen Linköpingin kirkon laajentamiseksi, ja rakennustöihin ryhdyttiin 1230-luvulla. Hän vihki käyttöön Visbyn tuomiokirkon vuonna 1225.
Poul Nyrup Rasmussenin II hallitus

Poul Nyrup Rasmussenin II hallitus oli Tanskan hallitus vuosina 1994–1996. Siihen kuuluivat Sosiaalidemokraatit, Radikaali Venstre ja Keskustademokraatit.
Ministerit.
Pääministeri
Talousministeri ja pohjoismaisen yhteistyön ministeri
Elinkeinoministeri
Valtiovarainministeri
Ulkoministeri
Oikeusministeri
Ympäristö- ja energiaministeri
Opetusministeri
Kehitysyhteistyöministeri
Sisä- ja kirkkoministeri
Työministeri
Veroministeri
Puolustusministeri
Kulttuuriministeri
Liikenneministeri
Sosiaaliministeri
Terveysministeri
Asuntoministeri
Tutkimusministeri
Maatalous- ja kalastusministeri